খায়রুল ইসলাম, গাইবান্ধা থেকে: গাইবান্ধা সদর উপজেলা প্রাথমিক শিক্ষা অফিসার আব্দুর সালামের বিরুদ্ধে আনীত অনিয়ম-দুর্নীতির অভিযোগে দ্বিতীয় দফা তদন্ত গতকাল বৃহস্পতিবার অনুষ্ঠিত হয়। রংপুর বিভাগীয় প্রাথমিক শিক্ষা উপ-পরিচালক মো. আব্দুল ওয়াহাবের নির্দেশে এ তদন্ত অনুষ্ঠিত হয়। গাইবান্ধা পিটিআই সুপার মোছাঃ শামছিয়া আখতার বেগমের নেতৃত্বে ৩ সদস্যের প্রতিনিধি দল সদর উপজেলা পরিষদ হল রুমে প্রায় দেড় শতাধিক প্রাথমিক শিক্ষকের কাছ থেকে তদন্ত কমিটির লিখিত অভিযোগ গ্রহণ এবং তাদের বক্তব্য শোনেন। একই সাথে অভিযুক্ত শিক্ষা অফিসা কর্মকর্তা আব্দুস সালামেরও বক্তব্য নেন তারা। এর আগে গাইবান্ধা জেলা প্রশাসকের নির্দেশে জেলা প্রাথমিক শিক্ষা অফিসার আমিনুল ইসলাম মন্ডলের নেতৃত্বে গত সোমবার অপর একটি তদন্ত টিম প্রথম দফা তদন্ত সম্পন্ন করেন।